**কাজের নামঃ ময়মনসিংহের তারাকান্দা উপজেলায় পার্ক নির্মাণ কাজ।**

**প্রতিবেদন**

উপরোক্ত কাজের সম্ভাব্য ব্যয় নিরুপনের জন্য গৃহায়ন ও গণপূর্ত মন্ত্রণালয় এর মাননীয় প্রতিমন্ত্রী নির্দেশনা প্রদান করেছেন। ময়মনসিংহের তারাকান্দা উপজেলার রাংসা নদীর তীর ঘেষে প্রায় ১৬৫০.০০ মিটার জায়গা বরাবর দৃষ্টিনন্দন পার্ক নির্মাণের জন্য উর্ধ্বতন কর্তৃপক্ষ কর্তৃক সরেজমিনে সাইট পরিদর্শন করতঃ ডিজিটাল সার্ভে করে পার্কের মাষ্টার প্ল্যান করার নির্দেশনা প্রদান করেন। মাষ্টার প্লান অনুসারে প্রায় ১৬৫০.০০ মিটার দৃষ্টিনন্দন ওয়াকওয়ে, ১৪টি গোল ঘর, ৪০টি বসার আর.সি.সি বেঞ্জ, দৃষ্টিনন্দন বাতি, বাচ্চাদের জন্য দোলনা, স্লিপার ইত্যাদির সমন্বয়ে প্রাক্কলনখানা তৈরী করা হয়েছে। এর বাইরে নদীর কোল ঘেঁষে ১৬৬০.০০ মিটার শহর রক্ষা বাঁধের প্রাক্কলন স্থানীয় পানি উন্নয়ন বোর্ডের সহায়তায় করা হয়েছে। ওয়াকওয়ে হতে অডিটোরিয়ামে যাওয়ার জন্য আর.সি.সি গার্ডার ব্রীজের প্রাক্কলন (প্রায় ১৫২.০০ মিটার) স্থানীয় সড়ক বিভাগের সহায়তায় করা হয়েছে। প্রাক্কলনে ৪টি কম্বাইন্ড ওয়াশ ব্লক, ৪টি ৬” x ৩" গভীর নলকুপ, ৪টি ১০,০০০ গ্যালন আন্ডারগ্রাউন্ড ওয়াটার রিজার্ভার ধরা হয়েছে। প্রাক্কলনের ই/এম অংশে ২৫০ কে.ভি.এ সাবস্টেশনের জেনারেটর, দৃষ্টিনন্দন সিকিউরিটি লাইট, গ্রান্ডেন লাইট, ফ্রেন্সি লাইট, সি.সি.টি.ভি সিস্টেম ধরা হয়েছে। এতে প্রাক্কলনটির প্রাক্কলিত ব্যয় দাড়িয়েছে টাকা ৪৫,০০,০০,০০০.০০/- মাত্র।

|  |  |  |
| --- | --- | --- |
| **ক্রম** | **আইটেমের বর্ণনা** | **এরিয়া/পরিমান** |
| ০১ | ওয়াকওয়ে | ১৬৫০.০০ মিটার |
| ০২ | গোল ঘর | ১৪ টি |
| ০৩ | বসার আর.সি.সি বেঞ্জ | ৪০ টি |
| ০৪ | দৃষ্টিনন্দন বাতি | প্রয়োজন অনুসারে |
| ০৫ | বাচ্চাদের জন্য দোলনা | প্রয়োজন অনুসারে |
| ০৬ | স্লিপার | প্রয়োজন অনুসারে |
| ০৭ | শহর রক্ষা বাঁধ | ১৬৬০.০০ মিটার |
| ০৮ | ওয়াকওয়ে হতে অডিটোরিয়ামে যাওয়ার জন্য আর.সি.সি গার্ডার ব্রীজ | ১৫২.০০ মিটার |
| ০৯ | কম্বাইন্ড ওয়াশ ব্লক | ৪ টি |
| ১০ | ৬” x ৩” গভীর নলকুপ | ৪ টি |
| ১১ | ১০,০০০ গ্যালন আন্ডারগ্রাউন্ড ওয়াটার রিজার্ভার | ৪ টি |
| ১২ | ২৫০ কে.ভি.এ সাবস্টেশন জেনারেটর | ১ টি |
| ১৩ | সিকিউরিটি লাইট | প্রয়োজন অনুসারে |
| ১৪ | গ্রান্ডেন লাইট | প্রয়োজন অনুসারে |
| ১৫ | ফ্রেন্সি লাইট | প্রয়োজন অনুসারে |
| ১৬ | সি.সি.টি.ভি সিস্টেম | প্রয়োজন অনুসারে |
| **সর্বমোট (টাকায়)** | | **৪৫,৬৯,৫৫,০০০.০০** |
| **কথায়ঃ পঁয়তাল্লিশ কোটি ঊনসত্তর লক্ষ পঞ্চান্ন হাজার টাকা মাত্র** | | |